《十五从军行》
两汉·佚名

十五从军征，八十始得归。
道逢乡里人，乡中有阿谁？
遥看是君乡，松柏冢累累。
兔从狗窦入，雉从梁上飞。
中庭生旅谷，井上生旅葵。
舂谷持作饭，采葵持作羹。
羹饭一时熟，不知贻阿谁？(贻 一作：饴)
出门东向看，泪落沾我衣。

作者简介：亦称无名氏，是指身份不明或者尚未了解姓名的人。源于古代或民间、不知由谁创作的文学、音乐作品会以佚名为作者名称。